Diari Oficial de la Generalitat Valenciana


Sumari del DOGV 7477, del 03-03-2015 (2015/1654)

RESOLUCIÓ de 12 de febrer de 2015, de la Direcció General de Justícia, per la qual es convoquen a concurs de trasllat entre funcionaris dels cossos i escales de Gestió Processal i Administrativa, Tramitació Processal i Administrativa i Auxili Judicial de l'Administració de Justícia llocs de treball vacants existents en les diferents unitats administratives creades en l'àmbit territorial de la Comunitat Valenciana a l'empara del que disposa l'article 439 de la Llei Orgànica 6/1985, d'1 de juliol, del Poder Judicial.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7477

Data del DOGV
:   03-03-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/1654


Data del document
:   12-02-2015

Organisme emissor
:   Conselleria de Governació i Justícia

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Governació i Justícia
    * concurs administratiu

RESOLUCIÓ de 12 de febrer de 2015, de la Direcció General de Justícia, per la qual es convoquen a concurs de trasllat entre funcionaris dels cossos i escales de Gestió Processal i Administrativa, Tramitació Processal i Administrativa i Auxili Judicial de l'Administració de Justícia llocs de treball vacants existents en les diferents unitats administratives creades en l'àmbit territorial de la Comunitat Valenciana a l'empara del que disposa l'article 439 de la Llei Orgànica 6/1985, d'1 de juliol, del Poder Judicial. [2015/1654]  
  
En haver vacants llocs de treball genèrics dels cossos i escales de Gestió Processal i Administrativa, Tramitació Processal i Administrativa i d'Auxili Judicial en les distintes unitats administratives creades en l'àmbit territorial gestionat per la Comunitat Valenciana a l'empara del que disposa l'article 439 de la Llei Orgànica 6/1985, d'1 de juliol, del Poder Judicial, i dotades pressupostàriament, és procedent la seua convocatòria en concurs de trasllat de conformitat amb el que establixen els articles 439, 531.1 i 524 de la Llei Orgànica 6/1985, d'1 de juliol, del Poder Judicial, i en exercici de la competència atribuïda per l'article 41 del Reglament d'Ingrés, Provisió de Llocs de Treball i Promoció Professional del personal funcionari al servici de l'Administració de Justícia aprovat pel Reial Decret 1451/2005, de 7 de desembre.  
  
Per tot això, la Direcció General de Justícia ha disposat convocar concurs per a la provisió dels llocs de treball de les unitats administratives que es detallen en l'annex I, d'acord amb les bases següents:  
  
  
Primera. Llocs que es poden sol·licitar  
1. Els funcionaris participants podran sol·licitar qualsevol dels llocs inclosos en l'annex I, sempre que reunisquen les condicions generals exigides i els requisits determinats en esta convocatòria en la data de finalització del termini de presentació de sol·licituds i els mantinguen tots fins a la resolució definitiva del concurs, sense cap limitació per raó de la localitat de destinació.  
2. Les esmentades vacants s'identificaran pel número del que ja figura en la Relació de Llocs de Treball de cada Unitat Administrativa i que s'especifica en l'annex I d'esta convocatòria.  
3. No s'admetrà cap modificació a la sol·licitud de destinació formulada ni desistiment a la participació en el concurs, una vegada transcorregut el termini de presentació d'instàncies. Tampoc s'admetrà, una vegada resolt el concurs provisionalment o definitivament, la renúncia a la destinació obtinguda, per cap motiu al·legat, ni tampoc pel fet d'haver-se equivocat el concursant a l'hora d'omplir els números dels llocs de treball sol·licitats, per la qual cosa, els funcionaris que participen en el concurs, hauran d'assegurar-se que els números identificatius dels llocs que sol·liciten es corresponen exactament amb els assignats a estos en l'annex I.  
4. Excepcionalment podran eliminar-se algun dels llocs anunciats com a vacants, en el cas que es produïsca de forma sobrevinguda alguna circumstància que obligue a això.  
  
Segona. Requisits i condicions generals de participació  
1. Podran prendre part en el present concurs i sol·licitar les vacants existents en les diferents unitats administratives dels cossos o escales de Gestió Processal i Administrativa, Tramitació Processal i Administrativa i Auxili Judicial de l'Administració de Justícia els funcionaris pertanyents als esmentats cossos o escales, siga quina siga la seua situació administrativa, excepte els que, havent obtingut destinació en anteriors concursos, no hagen pres possessió de la destinació que els va ser adjudicada; els declarats suspensos en ferm, mentres dure la suspensió i els sancionats amb trasllat forçós, fins que transcórrega un o tres anys, per a destinació en la mateixa localitat en què se'ls va imposar la sanció, si es tracta de falta greu o molt greu, respectivament, en este cas els terminis es computaran de conformitat amb el que preveu l'article 43.2.c del Reial Decret 1451/2005, de 7 de desembre.  
Els funcionaris en situació de servici actiu hauran de mantindre esta situació fins a la resolució definitiva del concurs, i aquells que es troben en les situacions de servicis especials o excedència voluntària per atenció de familiars, en el supòsit de reingressar al lloc de treball reservat, no seran exclosos de la participació en el concurs. En el cas que els esmentats funcionaris, en qualsevol de les situacions indicades, passen, durant el procés de resolució del concurs, a les situacions d'excedència voluntària per prestació de servicis en el sector públic, excedència voluntària per interés particular o excedència voluntària per agrupació familiar, seran exclosos de la participació en el concurs.  
  
Si un funcionari en situació d'excedència voluntària per estar prestant servicis com a secretari substitut participa en el concurs sol·licitant el reingrés i, al llarg del procés del concurs, se li adscriu provisionalment en el cos de Gestió, no es considerarà que es modifica la seua situació administrativa als efectes previstos en la base primera, punt 1. Tampoc serà exclòs per motiu de canvi de situació administrativa el funcionari adscrit provisional en el cos de Gestió, procedent de la situació d'excedència voluntària per prestar servicis com a secretari substitut, si, una vegada transcorregut el termini de presentació d'instàncies, torna a ser nomenat secretari substitut.  
  
2. Els funcionaris dels cossos o escales de Gestió, Tramitació i Auxili només podran participar, per al mateix cos o escala en què estan en actiu, si en la data de finalització del termini de presentació d'instàncies ha transcorregut un període de dos anys des que es va dictar la resolució per la qual es va convocar el concurs de trasllat en què el funcionari va obtindre la seua última destinació definitiva en el cos o escala des del qual participa, o la resolució en què se li va adjudicar destinació definitiva, si es tracta de funcionaris de nou ingrés. Per al còmput dels anys es considerarà com a primer any l'any natural en què es van dictar les resolucions de què es tracte, amb independència de la seua data i com a segon any, l'any natural següent. (Art. 46.1 del Reial Decret 1451/2005, de 7 de desembre).  
3. Els funcionaris que es troben en la situació d'excedència voluntària establida en l'article 506.d de la Llei Orgànica 19/2003, de 23 de desembre, que modifica la Llei Orgànica 6/1985, d'1 de juliol, del Poder Judicial (excedència per prestació de servicis en el sector públic), no tindran cap restricció temporal per a reingressar en el cos en què figuren en la dita situació.  
Els funcionaris que es troben en les situacions d'excedència voluntària establides en l'article 506, lletres e i f, de la Llei Orgànica 19/2003, de 23 de desembre, que modifica la Llei Orgànica 6/1985, d'1 de juliol, del Poder Judicial (excedència per interés particular i per agrupació familiar), només podran participar en el concurs si en la data de finalització del termini de presentació de sol·licituds han transcorregut 2 anys com a mínim des que van ser declarats en esta situació.  
4. Els funcionaris en situació d'excedència per a l'atenció de familiars a l'empara del que disposa l'article 509 de la Llei 19/2003, de 23 de desembre, només podran concursar si han transcorregut els dos anys establits en l'article 46.1 del Reial Decret 1451/2005, de 7 de desembre.  
  
5. Com que no és un concurs d'àmbit estatal, els funcionaris reingressats que hagen cessat com a secretaris substituts no tindran obligació de concursar per a obtindre destinació definitiva.  
6. Els funcionaris que estiguen ocupant un lloc singularitzat per concurs específic o per lliure designació podran participar en este concurs sempre que hagen ocupat l'esmentat lloc almenys durant un any, comptat des de la data de la seua presa de possessió (arts. 54 o 62 del RD 1451/2005, de 7 de desembre).  
7. Al resultar irrenunciables les destinacions obtingudes a instàncies del funcionari, en cas d'obtindre destinació el reingressat al servici per mitjà de concurs de trasllat, quedarà automàticament en excedència en el cos en què es trobava en actiu. No obstant això, aquells funcionaris que hagen obtingut un lloc de treball per concurs específic o, si és el cas, per concurs ordinari de caràcter nacional, podran renunciar a este, si abans de la finalització del termini de presa de possessió, han obtingut una destinació definitiva en este concurs, i l'interessat quedarà obligat a comunicar-ho a l'òrgan convocant. Si incomplix este deure de comunicació, el funcionari haurà de prendre possessió en la primera de les destinacions adjudicats, segons el que establix l'article 53 del Reial Decret 1451/2005, de 7 de desembre.  
Si el concurs específic o ordinari de caràcter nacional es resol amb anterioritat a la resolució definitiva del present concurs, i es preveu també el transcurs del termini possessori d'aquell, el funcionari afectat haurà de prendre possessió de la destinació obtinguda en el primer, i no tindrà ja opció per al present concurs. Si el concurs específic o ordinari de caràcter nacional es resol després del present concurs, havent transcorregut el termini possessori d'este, perdrà l'opció per al concurs específic o ordinari de caràcter nacional.  
  
Tercera. Barems  
La valoració de mèrits per a l'adjudicació dels llocs de treball es farà d'acord amb el barem establit per a valorar l'antiguitat (art.48.1.a) del Reial Decret 1451/2005, de 7 de desembre, i el coneixement de la llengua oficial pròpia de les comunitats autònomes, segons el que establix l'apartat b del mateix article.  
1. Antiguitat. Pels servicis efectius prestats com a funcionari de carrera en el cos o escala per al qual participa s'atorgarà dos punts per cada any complet de servicis, es computarà proporcionalment els períodes inferiors (0,10465853 per dia). A estos efectes els mesos es consideraran de trenta dies i fins a un màxim de 60 punts.  
2. Coneixement oral i escrit de la llengua oficial pròpia de les comunitats autònomes. Per a la provisió dels llocs de treball ubicats en el territori de la Comunitat Valenciana, el coneixement oral i escrit de l'idioma valencià haurà de ser acreditat per mitjà de certificació oficial expedida per la junta de coneixement de valencià o títol homologat segons l'Orde de 16 d'agost de 1994, de la Conselleria d'Educació i Ciència, modificada per orde de 22 de desembre de 1995, de la Conselleria de Cultura, Educació i Ciència, sobre certificat de coneixement de l'idioma valencià, a estos efectes es valorarà fins a dotze punts segons el nivell de coneixements acreditat en els termes següents:  
  
1. Certificat de grau elemental, oral i escrit: quatre punts  
2. Certificat de grau mitjà, oral i escrit: huit punts  
3. Certificat de grau superior, oral i escrit: dotze punts  
Els documents que s'aporten, acreditatius d'estos coneixements d'idioma, hauran de ser fotocòpies compulsades, i no es valoraran els que no complisquen este requisit.  
Els mèrits es valoraran a la data de finalització del termini de presentació de sol·licituds.  
  
Quarta. Models i terminis de presentació de sol·licituds  
1. Els funcionaris destinats definitivament en llocs de treball dels cossos i escales de Gestió, Tramitació i Auxili, així com els que es troben en situació de servicis especials i excedents per atenció de familiars que tinguen reservat el seu lloc de treball, radicats en qualsevol àmbit del territori nacional, amb competències o sense transferides, presentaran la seua sol·licitud assenyalant el requadro V-1 de l'annex II d'esta resolució, omplint tots els apartats que se li exigisquen, en el termini de 10 dies naturals següents al de la publicació simultània d'esta convocatòria en el Boletín Oficial del Estado i en el Diari Oficial de la Comunitat Valenciana. Si la simultaneïtat en la publicació no és possible, el termini de 10 dies naturals es comptarà des de l'endemà de la data de publicació en el Boletín Oficial del Estado.  
  
La sol·licitud es dirigirà al director general de Justícia, Conselleria de Governació i Justícia de la Generalitat Valenciana, en els registres ubicats en les seus següents:  
- Conselleria de Governació i Justícia. Direcció General de Justícia  
Ciutat administrativa 9 d'Octubre. Torre 4  
C/ Castán Tobeñas, 77  
46491 València  
- Direcció Territorial de Governació i Justícia d'Alacant  
Rambla Méndez Núñez, 41  
03322 Alacant  
- Direcció Territorial de Governació i Justícia de Castelló  
C/ Major ,76-78  
12111 Castelló de la Plana  
2. Els funcionaris destinats en llocs de treball d'altres cossos i escales de l'Administració de Justícia o d'altres administracions que es troben en excedència de l'article 506.d de la Llei Orgànica 19/2003, de 23 de desembre, que modifica la Llei Orgànica 6/1985, d'1 de juliol, del Poder Judicial, en els cossos i escales de Gestió, Tramitació o Auxili, que desitgen sol·licitar places oferides en el present concurs, presentaran la seua sol·licitud, assenyalant el requadro V-2 de l'annex II d'esta resolució, omplint tots els apartats que se li exigisquen, en el mateix termini de 10 dies naturals següents al de la seua publicació en el Boletín Oficial del Estado i en els registres ubicats en les mateixes seus a què es referix l'apartat anterior.  
3. La resta de sol·licitants que desitgen participar en el present concurs, com:  
- Els participants amb adscripció provisional per haver reingressat al servici actiu.  
- Els excedents voluntaris per agrupació familiar o per interés particular.  
- Els incursos en reordenació d'efectius de l'article 52.c del Reial Decret 249/1996, de 16 de febrer, o en reassignació forçosa de l'article 67 del Reial Decret 1451/2012, de 7 de desembre..  
- Els adscrits provisionals per cessament o renúncia d'un lloc obtingut per lliure designació o per haver renunciat a un lloc obtingut per concurs específic.  
Presentaran la seua sol·licitud, assenyalant el requadro V-3 de l'annex II d'esta resolució, omplint tots els apartats que se li exigisquen, en el termini de 10 dies naturals següents al de la publicació en el Boletín Oficial del Estado, en els registres ubicats en les mateixes seus a què es referix l'apartat 1.  
4. Les sol·licituds podran remetre's també en la forma prevista en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Les que es presenten en les oficines de correus s'enviaran en qualsevol de les dos modalitats següents:  
a) Per correu ordinari, i en este cas haurà de tindre entrada en els registres ubicats en les seus a què es referix l'apartat 1 de la base quarta o bé en qualsevol dels registres previstos en l'article 38.4.b) de l'esmentada llei de Règim Jurídic i Procediment Administratiu Comú, abans de la data de finalització del termini de presentació d'instàncies.  
  
b) Per correu certificat, en este supòsit es presentaran en les oficines de correus en sobre obert per a ser datades i segellades pel funcionari de correus abans de ser remeses. Els participants en el concurs hauran d'enviar la instància que continga el segell de l'oficina de correus, sense que puga admetre's passat el termini de presentació d'instàncies aquella que no complisca este requisit, encara que posteriorment es poguera acreditar este aspecte.  
5. Els excedents voluntaris per interés particular acompanyaran a la seua sol·licitud declaració de no haver sigut separats de qualsevol de les administracions públiques.  
Els excedents voluntaris per prestació de servicis en el sector públic segons l'article 506.d de la Llei Orgànica del Poder Judicial, hauran d'acompanyar a la seua sol·licitud de participació en el concurs una declaració de no trobar-se en situació de suspensió ferma de funcions.  
6. La sol·licitud per a prendre part en este concurs serà única per a cada funcionari participant.  
De la mateixa manera per mitjà d'una única instància, hauran d'optar per participar des del cos en què el funcionari es trobe en actiu, o reingressar al servici actiu en un altre cos de què formen part com a excedents. En cas de presentar dos instàncies sol·licitant destinacions en dos cossos i escales distints, seran anul·lades les dos sol·licituds i, per tant, el funcionari quedarà exclòs de la participació en el concurs.  
7. La sol·licitud formulada serà vinculant per al peticionari una vegada transcorregut el període de presentació d'instàncies, en el sentit que no serà possible modificar-la. Si algú desitja rectificar la seua instància podrà presentar una nova sol·licitud, per al mateix cos/escala en què participava, abans de la finalització del termini de presentació d'instàncies, la qual anul·larà automàticament la presentada anteriorment.  
Només es podrà renunciar a la participació del concurs abans de la finalització del termini d'admissió d'instàncies.  
  
Quinta. Tramitació  
La unitat de personal corresponent de la Direcció General de Justícia de la Generalitat Valenciana efectuarà la baremació basant-se en les dades que figuren en les sol·licituds i a la informació que, si és el cas, puga demanar d'ofici del Ministeri de Justícia i dels òrgans competents de les comunitats autònomes amb competències transferides.  
Sexta. Adjudicacions  
1. L'orde de prioritat per a l'adjudicació dels llocs de treball vindrà donat per la puntuació total obtinguda segons els barems establits en la base tercera d'esta convocatòria.  
2. En cas d'empat en la puntuació total, inclòs l'idioma, s'acudirà per a dirimir-ho a la major antiguitat en el cos de què es tracte i si persistix l'empat, al número d'orde obtingut en el procés selectiu d'accés a l'esmentat cos.  
  
Sèptima. Resolució provisional  
1. La resolució provisional de la present convocatòria es publicarà en la pàgina web de la Direcció General de Justícia, Conselleria de Governació i Justícia de la Generalitat Valenciana i en els taulers d'anuncis de la Direcció General de Justícia i direccions territorials de Justícia a Alacant i Castelló. De la mateixa manera es farà públic un annex en què figuraran tots els participants admesos, amb expressió de la baremació i, si és el cas, de la destinació provisionalment adjudicada i la relació d'aspirants exclosos amb indicació de les causes d'exclusió.  
2. La resolució provisional expressarà el lloc d'origen i la localitat dels interessats als quals se'ls adjudique destinació, la seua situació administrativa, si esta és diferent de la d'actiu, i el lloc adjudicat.  
3. Contra la resolució provisional i el seu annex, es podran formular al·legacions en el termini de deu dies naturals des de la seua publicació en la pàgina web i en els taulers d'anuncis referits, o des de la data que s'hi indique, per a la qual cosa hauran d'aportar en l'esmentat termini la prova documental oportuna i fotocòpia segellada de la instància que van presentar al seu dia, tot això d'acord amb el que establix l'article 76 de la Llei de Règim Jurídic de les Administracions Públiques i del Procediment Administratiu Comú, en els registres de les seus a què es referix la base quarta apartat 1, utilitzant per a això el model que s'adjunta a la present convocatòria com a annex III.  
Si no es reclama en el termini establit, s'entendrà que mostra la seua conformitat i acceptació de les dades contingudes, de la seua baremació i la destinació, si és el cas, provisionalment adjudicada.  
Les esmentades al·legacions seran comprovades, es resoldrà el que siga procedent en dret i el resultat serà reflectit en la resolució definitiva del concurs, per la qual cosa no serà notificat personalment als interessats.  
En tot cas, les destinacions assignades provisionalment no suposen expectativa de dret respecte a la resolució definitiva del concurs  
  
Octava. Resolució definitiva i termini possessori  
1. Estimades o desestimades les al·legacions formulades, esta convocatòria es resoldrà definitivament i es publicarà simultàniament en el Boletín Oficial del Estado i en el Diari Oficial de la Comunitat Valenciana. Si no s'aconseguix la simultaneïtat de publicació de la resolució, els terminis es computaran des de l'endemà de la publicació en el Boletín Oficial del Estado.  
2. El termini de presa de possessió serà de tres dies naturals si no implica canvi de localitat del funcionari, huit dies naturals si implica canvi de localitat dins de la comunitat autònoma i vint dies naturals si implica canvi de comunitat autònoma, a excepció de la Comunitat Autònoma de Canàries, Comunitat Autònoma de les Illes Balears, Ciutat de Ceuta i Ciutat de Melilla, en que serà d'un mes tant si el lloc de treball en les illes o en les ciutats és el d'origen com si és el de destinació.  
L'esmentat termini de presa de possessió començarà a comptar-se a partir de l'endemà del cessament, que haurà d'efectuar-se dins dels tres dies hàbils següents a la publicació de la resolució definitiva del concurs en el Boletín Oficial del Estado.  
3. El còmput dels terminis possessoris s'iniciarà quan finalitzen les vacacions, els permisos o llicències que es troben gaudint els funcionaris, llevat que per circumstàncies excepcionals degudament motivades, se suspenga o revoque el seu gaudi.  
  
Novena. Caràcter de les destinacions adjudicats  
1. Els trasllats que es deriven de la resolució del present concurs tindran la consideració de voluntaris als efectes previstos en el Reial Decret 462/2002, de 24 de maig, sobre indemnitzacions per raó del servici.  
  
2. Les destinacions adjudicades seran irrenunciables.  
  
  
Deu. Limitació per a concursar  
A aquells funcionaris que obtinguen destinació en el present concurs, per ser de caràcter definitiu, els seran aplicables els terminis establits en l'article 529.3 de la Llei Orgànica 19/2003, de 23 de desembre, que modifica la Llei Orgànica 6/1985, d'1 de juliol, del Poder Judicial, i en l'article 46.1 del Reial Decret 1451/2005, de 7 de desembre, pel que fa a la participació en un altre concurs de trasllats per al mateix cos o escala  
  
Onze. Recursos  
Contra la present convocatòria podrà interposar-se un recurs potestatiu de reposició davant de la Direcció General de Justícia, en el termini d'un mes, segons el que establix els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o contenciós administratiu davant dels jutjats contenciosos administratius de València en el termini de dos mesos, des de l'endemà de la seua publicació en el Boletín Oficial del Estado, segons el que disposa l'article 9 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 12 de febrer de 2015.- El director general de Justícia: Julián Ángel González Sánchez.